CELEX: 62011CN0530
Language: et
Date: 2011-10-18 00:00:00
Title: Kohtuasi C-530/11: 18. oktoobril 2011 esitatud hagi — Euroopa Komisjon versus Suurbritannia ja Põhja-Iiri Ühendkuningriik

11.2.2012   
            
            
               ET
            
            
               Euroopa Liidu Teataja
            
            
               C 39/7
            
         18. oktoobril 2011 esitatud hagi — Euroopa Komisjon versus Suurbritannia ja Põhja-Iiri Ühendkuningriik
   (Kohtuasi C-530/11)
   2012/C 39/11
   Kohtumenetluse keel: inglise
   
      Pooled
   
   
      Hageja: Euroopa Ühenduste Komisjon (esindajad: P. Oliver ja L. Armati)
   
      Kostja: Suurbritannia ja Põhja-Iiri Ühendkuningriik
   
      Hageja nõuded
   
   
               —
            
            
               tuvastada, et kuna Ühendkuningriik ei ole täielikult üle võtnud ja nõuetekohaselt kohaldanud Euroopa Parlamendi ja nõukogu 26. mai 2003. aasta direktiivi 2003/35/EÜ (1), milles sätestatakse üldsuse kaasamine teatavate keskkonnaga seotud kavade ja programmide koostamisse ning muudetakse nõukogu direktiive 85/337/EMÜ (2) ja 96/61/EÜ (3) seoses üldsuse kaasamisega ning õiguskaitse kättesaadavusega artikli 3 lõiget 7 ja artikli 4 lõiget 4, siis on Ühendkuningriik rikkunud sellest direktiivist tulenevaid kohustusi;
            
         
               —
            
            
               mõista kohtukulud välja Suurbritannia ja Põhja-Iiri Ühendkuningriigilt.
            
         
      Väited ja peamised argumendid
   
   Vastavalt Euroopa Parlamendi ja nõukogu direktiivi 2003/35/EÜ artikli 3 lõikele 7 ja artikli 4 lõikele 4 ei tohi kohtumenetlus keskkonnaasjades olla üle jõu käivalt kulukas. Selle sättega rakendatakse keskkonnateabele juurdepääsu, keskkonnaasjade üle otsustamises üldsuse osalemise ning neis asjus kohtu poole pöördumise Århusi konventsiooni, millele on alla kirjutanud nii Euroopa Liit kui enamus selle liikmesriike, artikli 9 lõiget 4.
   Komisjon heidab Ühendkuningriigile ette, et viimane ei ole neid sätteid üle võtnud oma kõigis kolmes piirkondlikus üksuses (Inglismaa ja Wales, Šotimaa ja Põhja-Iirimaa).
   Tuginedes neis piirkondades kohaldatavate õigusnormide ja praktika analüüsile ning „üle jõu käivalt kuluka” menetluse mõistele väidab komisjon, et Ühendkuningriik ei ole viidatud sätteid nõuekohaselt kohaldanud.
   
      (1)  Euroopa Parlamendi ja nõukogu 26. mai 2003. aasta direktiivi 2003/35/EÜ, milles sätestatakse üldsuse kaasamine teatavate keskkonnaga seotud kavade ja programmide koostamisse ning muudetakse nõukogu direktiive 85/337/EMÜ ja 96/61/EÜ seoses üldsuse kaasamisega ning õiguskaitse kättesaadavusega (ELT L 156, lk 17; ELT eriväljaanne 15/07, lk 466).
   
      (2)  Nõukogu 27. juuni 1985. aasta direktiiv 85/337/EMÜ teatavate riiklike ja eraprojektide keskkonnamõju hindamise kohta (EÜT L 365, 31.12.1994, lk 10; ELT eriväljaanne 15/01, lk 248).
   
      (3)  Nõukogu 24. september 1996. aasta direktiiv 96/61/EÜ saastuse kompleksse vältimise ja kontrolli kohta (EÜT L 257, lk 26; ELT eriväljaanne 15/03, lk 80).